Na temelju članka 55. Statuta Grada Makarske (Glasnik Grada Makarske 3/21), Gradonačelnik Grada Makarske, dana 10. svibnja 2022. godine, donosi

**ZAKLJUČAK**

**o utvrđivanju Prijedloga Odluke o proglašenju pomoćnog nogometnog igrališta na Gradskom sportskom centru – javnim dobrom u općoj upotrebi**

Članak 1.

Utvrđuje se Prijedlog Odluke o izmjenama i dopunama Odluke o javnom redu i miru KLASA:021-01/22-01/1, URBROJ:2181-6-03/03-22-2.

Članak 2.

Predlaže se Gradskom vijeću Grada Makarske usvajanje Odluke o proglašenju pomoćnog nogometnog igrališta na Gradskom sportskom centru – javnim dobrom u općoj upotrebi.

Članak 3.

Ovaj Zaključak stupa na snagu danom donošenja.

KLASA:024-01/22-01/2

URBROJ:2181-6-04/01-22-1

Makarska, 10. svibnja 2022. godine

Gradonačelnik

dr.sc. Zoran Paunović

Na temelju odredbe članka 59. stavak 2. i članka 62. stavak 1. i članka 132. Zakona o komunalnom gospodarstvu (NN br. 68/18, 110/18 i 32/20), te članka 40. Statuta Grada Makarske (Glasnik Grada Makarske, br. 3/21), Gradsko vijeće Grada Makarske na \_\_\_ sjednici održanoj dana \_\_\_\_\_\_\_\_\_\_\_ 2022. godine, donosi

**ODLUKU**

**o proglašenju pomoćnog nogometnog igrališta na Gradskom sportskom centru - javnim dobrom u općoj uporabi**

**Članak 1.**

Ovom Odlukom pomoćno nogometno igralište koje se nalazi unutar kompleksa Gradskog sportskog centra u Makarskoj, proglašava se komunalnom infrastrukturom - javnim dobrom u općoj uporabi u vlasništvu Grada Makarske.

Podaci o komunalnoj infrastrukturi iz prethodnog stavka navedeni su u slijedećoj tablici:

|  |  |  |  |
| --- | --- | --- | --- |
| *Naziv komunalne infrastrukture* | *Vrsta komunalne infrastrukture* | *Katastarska čestica i katastarska općina* | *Zemljišnoknjižna čestica i katastarska općina* |
| Pomoćno nogometno igralište | javni športski i rekreacijski prostor | kat. čest. 4314/1 PL. 3193 K.O. Makarska-Makar | čest. zem. 134/2 Z.U. 304,  dio čest. zem. 137/1 Z.U. 1187  i dio čest. zem. 143/1 Z.U. 1220, sve u K.O. Kotišina |

**Članak 2.**

Nalaže se Općinskom sudu u Makarskoj izvršiti u zemljišnim knjigama upis komunalne infrastrukture navedene u članku 1. ove Odluke, kao javnog dobra u općoj uporabi u vlasništvu Grada Makarske.

**Članak 3.**

Ova Odluka stupa na snagu osmog dana od dana objave u Glasniku Grada Makarske.

Klasa: 024-01/22-01/ 2

Ur.broj: 2181-6-04/01-22-2

Makarska, \_\_\_\_\_\_\_\_\_\_\_\_\_\_\_\_\_2022.g.

PREDSJEDNICA GRADSKOG VIJEĆA

Gordana Muhtić, dipl.iur.

**O b r a z l o ž e n j e**

Člankom 59. Zakona o komunalnom gospodarstvu (“Narodne novine” br.68/18, 110/18 i 32/20) – u daljnjem tekstu Zakon, propisao je da su komunalna infrastruktura: nerazvrstane ceste, javne prometne površine na kojima nije dopušten promet motornih vozila, javna parkirališta, javne garaže, javne zelene površine, građevine i uređaji javne namjene, javna rasvjeta i groblja i krematoriji na grobljima, ali i da osim navedenih građevina predstavničko tijelo jedinice lokalne samouprave može odlukom odrediti i druge građevine komunalne infrastrukture, ako služe za obavljanje komunalne djelatnosti. Čl. 60. st. 5. istog Zakona propisanom je da: „ *Javne zelene površine su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.“*

Sportski teren – pomoćno nogometno igralište, kao sastavni dio kompleksa Gradskog sportskog centra u Makarskoj, sukladno odredbi članku 59. i 60. st. 5. Zakona, predstavlja *komunalnu infrastrukturu*, u katastarskom operatu upisana s oznakom kat.čest. 4314/1 Posjedovni list br. 3193 K.O.Makarska-Makar, katastarske kulture *sportski tereni,* na ime posjednika Grada Makarske, koji upis datira od revizije katastara 1975.g., a stanje na terenu kakvo je danas postoji od 1960. godine prošlog stoljeća.

Sukladno Identifikaciji čestica Ispostave za katastar nekretnina Makarska KLASA: 930-04/22-04/64 od 09.05.2022. kat. čest. 4314/1 odgovara česticama zemljišnoknjižne oznake čest.134/2, dijelu čest. zem. 137/1 i dijelu čest. zem. 143/1, sve u K.O. Kotišina.

Pomoćno nogometno igralište izgrađeno je dijelom na zemljištu u vlasništvu Grada, a dijelom na zemljištu u vlasništvu fizičkih osoba.

Predmetna komunalna infrastruktura izgrađena je do stupanja na snagu Zakona o komunalnom gospodarstvu (čl. 132. Zakona )., 04.08.2018.

Odredbom čl. 132. st. 3. Komunalna infrastruktura iz stavka 1. istog čl. evidentira se u katastru i upisuje u zemljišne knjige kao neotuđivo vlasništvo odnosno suvlasništvo jedinice lokalne samouprave na čijem se području nalazi i/ili javnog isporučitelja koji upravlja komunalnom infrastrukturom, neovisno o postojanju upisa vlasništva i/ili drugih stvarnih prava treće osobe

Predmetna komunalna infrastruktura evidentirana je u katastarskom operatu. Radi usklađenja katastarskog i zemljišnoknjižnog stanja, te radi upisa prava vlasništva predmetne komunalne infrastrukture na ime Grada Makarske, potrebno je donijeti predloženu Odluku.

Slijedom navedenog, predlaže se Gradskom vijeću usvojiti predloženu Odluku.

Gradonačelnik

dr.sc. Zoran Paunović