Na temelju članka 40. Statuta Grada Makarske („Glasnik Grada Makarske", broj 3/21), Gradonačelnik Grada Makarske dana 18. svibnja 2022. godine, donio je sljedeći

**ZAKLJUČAK**

**o utvrđivanju prijedloga**

**Odluke o koeficijentima za obračun plaće službenika i**

**namještenika gradske uprave Grada Makarske**

**Članak 1.**

Utvrđuje se prijedlog Odluke o koeficijentima za obračun plaće službenika i namještenika gradske uprave Grada Makarske, sukladno tekstu koji se prilaže ovom Zaključku i čini njegov sastavni dio.

**Članak 2.**

Prijedlog Odluke iz točke 1. ovog Zaključka, upućuje se Gradskom vijeću Grada Makarske na raspravu i odlučivanje.

**Članak 3.**

Ovaj Zaključak stupa na snagu danom donošenja.

KLASA: 120-01/22-01/2

URBROJ: 2181-6-01-22-1

Makarska , 18.svibnja 2022. g. Gradonačelnik

dr.sc. Zoran Paunović,v.r.

Na temelju članka 10. stavak 1. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10) i članka 40. Statuta Grada Makarske („Glasnik Grada Makarske", broj 3/21 ), Gradsko vijeće Grada Makarske, na \_\_ sjednici održanoj dana \_\_ 2022. godine donosi

**ODLUKU**

**o koeficijentima za obračun plaće službenika i namještenika gradske uprave Grada Makarske**

**Članak 1.**

Ovom Odlukom određuju se koeficijenti za obračun plaće službenika i namještenika u upravnim tijelima Gradske uprave Grada Makarske.

Plaću službenika i namještenika u upravnim tijelima Gradske uprave Grada Makarske čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5% za svaku navršenu godinu radnog staža.

**Članak 2.**

Koeficijenti iz članka 1. ove Odluke utvrđuju se sukladno odredbama Uredbe o klasifikaciji radnih mjesta službenika i namještenika u lokalnoj i područnoj (regionalnoj) samoupravi („Narodne novine“, broj 74/10), te iznose kako slijedi:

|  |  |  |  |  |  |  |
| --- | --- | --- | --- | --- | --- | --- |
| **REDNI BROJ** | **POTKATEGORIJA RADNOG MJESTA** | | **RAZINA RADNOG MJESTA** | **NAZIV RADNOG MJESTA** | **KLASIFIKACIJSKI RANG** | **KOEFICIJENT** |
| **1** | **2** | | **3** | **4** | **5** | **6** |
| **Radna mjesta I. kategorije** | | | | | | |
| **GLAVNI RUKOVODITELJ** | | | |  | | |
| 1. |  | |  | PROČELNIK UPRAVNOG ODJELA | 1. | 3,00 |
| 2. |  | |  | VODITELJ UREDA ZA UNUTARNJU REVIZIJU | 1. | 3,00 |
| **VIŠI RUKOVODITELJ** | | | |  | | |
| 3. |  | |  | ZAMJENIK PROČELNIKA | 2. | 2,70 |
| **RUKOVODITELJ** | | | |  | | |
| 4. |  | | 2. | VODITELJ ODSJEKA REDARSTVA | 7. | 2,00 |
| 5. |  | | 3. | VODITELJ PISARNICE | 10. | 1,65 |
| **Radna mjesta II. kategorije** | | | | | | |
| **VIŠI SAVJETNIK** | | | |  | | |
| 6. |  | |  | VIŠI SAVJETNIK | 4. | 2,40 |
| **SAVJETNIK** | | | |  | | |
| 7. |  | |  | SAVJETNIK | 5. | 2,30 |
| **VIŠI STRUČNI SURADNIK** | | | |  | | |
| 8. |  | |  | VIŠI STRUČNI SURADNIK | 6. | 2,10 |
| **Radna mjesta III. kategorije** | | | | | | |
| **STRUČNI SURADNIK** | | | |  | | |
| 9. |  |  | | STRUČNI SURADNIK | 8. | 1,70 |
| **REFERENT** | | | |  | | |
| 10. |  | |  | KOMUNALNO - PROMETNI REDAR | 11. | 1,60 |
| 11. |  | |  | REFERENT | 11. | 1,40 |
| **Radna mjesta IV. kategorije** | | | | | | |
| **NAMJEŠTENIK** | | | |  | | |
| **Namještenik druge kategorije** | | | |  | | |
| 12. |  | | 1. | VOZAČ - NAMJEŠTENIK ZA TEHNIČKE POSLOVE | 11. | 1,40 |
| 13. |  | | 2. | ČISTAČICA | 13. | 1,00 |

**Članak 3.**

Osnovica za obračun plaće utvrđuje se Kolektivnim ugovorom, odnosno odlukom Gradonačelnika.

**Članak 4.**

Danom stupanja na snagu ove Odluke prestaje važiti Odluka o koeficijentima za obračun plaće službenika i namještenika Grada Makarske („Glasnik Grada Makarske“ br. 2/13) i sukladno rješenjima o rasporedu na radna mjesta službenika i namještenika Grada Makarske primjenjuje se kod obračuna plaća kao važeća ova Odluka.

**Članak 5.**

Ova Odluka stupa na snagu prvog dana od dana objave u „Glasniku Grada Makarske“, i odnosi se i na obračun plaća za svibanj 2022.godine.

KLASA:120-01/22-01/2

URBROJ:2181-6-02-1-22-2

Makarska, \_\_\_\_\_\_\_\_\_ 2022. g. Predsjednica

Gordana Muhtić, dipl.iur.

**OBRAZLOŽENJE**

Gradsko vijeće Grada Makarske donijelo je Odluku o ustrojstvu i djelokrugu upravnih tijela Grada Makarske („Glasnik Grada Makarske“ br. 21/21 i 1/22).

Navedenom Odlukom došlo je do reorganizacije naziva, ustrojstva i djelokruga upravnih tijela Grada Makarske, što će rezultirati određenim izmjenama unutarnjeg ustrojstva Gradske uprave te opisa i strukture pojedinih radnih mjesta, uslijed čega je, radi usklađivanja s tom Odlukom, valjalo donijeti novu Odluku o koeficijentima za obračun plaće službenika i namještenika gradske uprave Grada Makarske.

Odluka treba stupiti na snagu prvog dana nakon dana objave, iz razloga kako bi se ista mogla primijeniti na obračun plaća za mjesec svibanj 2022. godine.

Gradonačelnik

dr.sc.Zoran Paunović,v.r.